laion/Wikipedia-Exotic huggingface dataset:
בנז'מן כרמיה

בנז'מן כרמיה (1 בדצמבר 1888 – 14 באפריל 1944; באנגלית: Benjamin Crémieux) היה סופר, מבקר והיסטוריון ספרותי צרפתי, שנספה במחנה הריכוז בוכנוואלד. כרמיה נולד בשנת 1888 למשפחה יהודית בנרבון, צרפת. למשפחתו היו קשרים ארוכים באזור, לאחר שהתיישבה בצרפת כבר במאה ה-14. כרמיה לחם במלחמת העולם הראשונה כחלק משירות חובה בצבא הצרפתי, שם נפצע קשה במהלך הקרבות. לאחר המלחמה הוא התמקד בלימוד ספרות והיסטוריה איטלקית. כרמיה תרם למגוון כתבי עת ספרותיים וכתבי עת, כולל "La Gazette du Franc", וכתב העת הספרותי רב ההשפעה Nouvelle Revue Française (NRF). ב-1920 הוא החל לכתוב עבור ה-NRF וז'אן פולאן ב-1926 הזמין אותו להיות חבר בוועדת העורכים של כתב העת. ב-1928 הוא הגן על עבודת הדוקטורט שלו Essai Sur l'évolution littéraire de l'Italie de 1870 á nos jours בסורבון, אשר התפרסמה מאוחר יותר באותה שנה. הוא פרסם את אחד הטקסטים החשובים ביותר שלו ב-1931, Inquiétude et Reconstruction, שסיפק סקירה של הספרות הצרפתית מאז תחילת המאה. כמו כן שימש במגוון תפקידי שירות. הוא היה ראש הלשכה האיטלקית של משרד החוץ הצרפתי והמזכיר הקבוע של האגף הצרפתי של ארגון הסופרים הבין-לאומי. בשנת 1940, הצטרף כרמיה למחתרת הצרפתית והפך למנהיג המאקי. באפריל 1943, שני סוכני גסטפו עצרו את כרמיה במרסיי. הוא נעצר, נכלא וגורש לגרמניה הנאצית, שם הוצא להורג באפריל 1944 במחנה הריכוז בוכנוואלד. מדיה וקבצים בנושא בנז'מן כרמיה בוויקישיתוף "Benjamin Crémieux". www.jewishvirtuallibrary.org. נבדק ב-2021-02-23. Jannarone, Kimberly (2005). "The Theatre before Its Double: Artaud Directs in the Alfred Jarry Theatre". Theatre Survey (באנגלית). 46 (2): 247–273. doi:10.1017/S0040557405000153. ISSN 1475-4533. "Benjamin Crémieux - Site Gallimard". www.gallimard.fr. נבדק ב-2021-02-25. "En Toutes Lettres: Cent Ans de Littérature à La Nouvelle Revue Française". Paris Update (באנגלית אמריקאית). 2009-10-27. נבדק ב-2021-02-23. Cornick, Martyn (1995). Intellectuals in History: The Nouvelle Revue Française Under Jean Paulhan, 1925-1940 (באנגלית). Rodopi. ISBN 978-90-5183-797-1. A History of Modern Criticism, 1750-1950 Eustis, Alvin (1974). "Rivière's Crew: Crémieux, Fernandez, Arland". L'Esprit Créateur. 14 (2): 138–145. ISSN 0014-0767. JSTOR 26279754.
אייזק קופר

אייזק קופר (באנגלית: Isaac Cooper; נולד ב-7 בינואר 2004) הוא שחיין אוסטרלי, אלוף העולם (דוחה 2024) במשחה ל-50 מטר גב, זוכה מדליית ארד אולימפית (טוקיו 2020) במשחה שליחים 4x100 מטר מעורב משולב, אלוף עולם בבריכת 25 מטר (מלבורן 2022) במשחה שליחים 4x50 מטר חופשי ובמשחה שליחים 4x100 מטר מעורב, וסגן אלוף עולם בבריכת 25 מטר (מלבורן 2022) במשחה ל-50 מטר גב. באולימפיאדת טוקיו שנערכה ביולי זכה במדליית ארד במשחה שליחים 4x100 מטר מעורב משולב, לאחר ששחה בשלב המוקדמות של המשחה. בנוסף, סיים במקום 12 במשחה ל-100 מטר גב בשיא אישי חדש של 53.43 שניות. באליפות העולם שנערכה ביוני בבודפשט שבהונגריה זכה במדליית כסף במשחה שליחים 4x100 מטר מעורב משולב, לאחר ששחה בשלב המוקדמות של המשחה. כמו כן, סיים במקום שמיני במשחה ל-50 מטר גב בתוצאה של 24.76 שניות, ובמקום 12 במשחה ל-200 מטר גב בתוצאה של 53.55 שניות. במשחה שליחים 4x100 מטר מעורב סיים במקום רביעי בתוצאה של 3:31.81 דקות. באליפות העולם בבריכת 25 מטר שנערכה בדצמבר במלבורן שבאוסטרליה זכה בחמש מדליות: שתי מדליות זהב, מדליית כסף אחת ושתי מדליות ארד. במדליות זהב זכה במשחה שליחים 4x50 מטר חופשי בשיא אוקיאניה חדש של 1:23.44 דקות, ובמשחה שליחים 4x100 מטר מעורב בשיא עולם חדש של 3:18.98 דקות. במדליית כסף זכה במשחה ל-50 מטר גב בתוצאה של 22.73 שניות, לאחר שבשלב חצי הגמר של המשחה קבע שיא עולם לנוער חדש ושיא אוקיאניה חדש של 22.52 שניות. כבר בשלב המוקדמות של המשחה קבע שיא אוקיאניה חדש של 22.79 שניות. במדליות ארד זכה במשחה שליחים 4x50 מטר מעורב בשיא אוקיאניה חדש של 1:30.81 דקות, ובמשחה ל-100 מטר גב בתוצאה של 49.52 שניות. באליפות העולם שנערכה ביולי בפוקואוקה שביפן סיים במקום רביעי במשחה ל-50 מטר חופשי בתוצאה של 21.70 שניות, במקום תשיעי במשחה ל-50 מטר גב בתוצאה של 24.86 שניות, ובמקום 17 במשחה ל-100 מטר גב בתוצאה של 53.95 שניות. באליפות העולם שנערכה בפברואר בדוחה שבקטר זכה במדליית זהב במשחה ל-50 מטר גב בתוצאה של 24.13 שניות, לפני האלוף היוצא האנטר ארמסטרונג מארצות הברית (24.33 שניות) וקסאוורי מאסיוק מפולין (24.44 שניות), בשלב חצי הגמר של המשחה ל-50 מטר גב קבע שיא אוקיאניה חדש של 24.12 שניות. נוסף לכך, סיים במקום רביעי במשחה ל-50 מטר פרפר בשיא אישי חדש של 23.12 שניות. 50 מטר חופשי: 21.65 שניות (2023) 100 מטר חופשי: 49.75 שניות (2023) 50 מטר גב: 24.12 שניות (2024), שיא אוקיאניה 100 מטר גב: 53.43 שניות (2021) 50 מטר פרפר: 23.12 שניות (2024) 50 מטר חופשי: 21.24 שניות (2022) 100 מטר חופשי: 48.98 שניות (2022) 50 מטר גב: 22.52 שניות (2022), שיא עולם לנוער ושיא אוקיאניה 100 מטר גב: 49.46 שניות (2022) אייזק קופר, ברשת החברתית אינסטגרם אייזק קופר, באתר olympedia.org אייזק קופר, באתר Swimrankings
יסמין אל-בוסטמי

יסמין אל-בוסטמי (באנגלית: Yasmine Al-Bustami בערבית: ياسمين البسطامي, נולדה ב-5 בנובמבר 1988) היא שחקנית אמריקאית. היא התפרסמה תחילה בשל תפקידה בתור מוניק דוורו בסדרה "המקוריים" (2013–2014) ובהמשך בשל הופעתה בתור הסוכנת לוסי טארה בסדרת המשטרה "NCIS: הוואי" (2021–הווה). יסמין אל-בוסטמי נולדה באבו דאבי שבאיחוד האמירויות הערביות, לאב פלסטיני-ירדני ולאם פיליפינית, אך בגיל שלוש עברה להתגורר עם משפחתה בדנקנוויל (אנ'), טקסס, ארצות הברית; היא התגוררה לסירוגין בטקסס ובירדן עד חזרתם סופית בגיל 13 עד שהשתקעו בעיר דאלאס. לאחר לימודי התיכון, החלה אל-בוסטמי בלימודי תואר ראשון בכלכלה באוניברסיטת טקסס בארלינגטון (אנ') אותם סיימה ב-2010, אז החליטה להיכנס לעולם הבידור, ולמדה בין היתר אמנות באקול נסיונל סופרייר דה בוזאר בפריז, צרפת. בשנת 2010, טרם סיום לימודיה, החלה אל-בוסטמי לשחק ברצף של סרטים קצרים. בשנת 2013, אל-בוסטמי עשתה את הופעת הבכורה שלה בטלוויזיה בסדרה "המקוריים" בתפקיד מוניק דוורו, האנטגוניסטית בעונה הראשונה. בשנת 2014, היא ביצעה הופעת אורח בעונה השלישית של הסדרה "נאשוויל" בתפקיד דליסה בירץ'. בשנת 2015, אל-בוסטמי כיכבה בפרק של הסדרה "הוחלפו בלידתן". בשנת 2016, היה לה תפקיד חוזר בעונה 2 של "המפקחים". בשנת 2017 היא הופיעה בקליפ של הסינגל של ג'ון לג'נד, "Surefire". באותה שנה שיחקה בסרט העלילתי "אהבה הורסת". היא שיחקה גם בתפקיד סשה בסדרה "I Ship It" של רשת הטלוויזיה The CW בעונות הראשונה והשנייה. בשנת 2018, אל-בוסטמי לוהקה לתפקיד קבוע בסדרת מדע בדיוני אינטראקטיבית של שירות הסטרימינג אלפא, "Orbital Redux" בתפקיד טומי. בשנת 2019 היא שיחקה כראמה בפרק אחד בעונה הראשונה של הסדרה "The Chosen", תפקיד אותו שחזרה גם בעונות השנייה והשלישית במספר פרקים. החל מ-2021 משחקת בסדרה "NCIS: הוואי", סדרת הספין אוף של "NCIS" בתפקיד הסוכנת המיוחדת לוסי טארה. אתר האינטרנט הרשמי של יסמין אל-בוסטמי (באנגלית) יסמין אל-בוסטמי, ברשת החברתית אקס (טוויטר) יסמין אל-בוסטמי, במסד הנתונים הקולנועיים IMDb (באנגלית) יסמין אל-בוסטמי, באתר Rotten Tomatoes (באנגלית) יסמין אל-בוסטמי, באתר Metacritic (באנגלית) יסמין אל-בוסטמי, במסד הנתונים הקולנועיים KinoPoisk (ברוסית) admin, Yasmine Al-Bustami | Official Website, Yasmine Al-Bustami (באנגלית אמריקאית) "UAE-born actress Yasmine Al-Bustami 'proud' to be Arab as she stars in 'NCIS' spin-off". Arab News. 11 באוגוסט 2022. {{cite web}}: (עזרה) "You Get Me (2017)". Blu-ray.com. נבדק ב-2021-06-13. "Alpha Sets Live 'Interactive' Sci-Fi Series 'Orbital Redux'". variety.com. 23 באוגוסט 2018. {{cite news}}: (עזרה) "THE CHOSEN: Interview With Actress Yasmin Al-Bustami and Producer Chad Gunderson". AMFM Magazine. 8 במרץ 2021. {{cite news}}: (עזרה) "Vanessa Lachey To Headline 'NCIS: Hawai'i; Yasmine Al-Bustami & Jason Antoon Also Cast In CBS Spinoff". Deadline. 30 באפריל 2021. {{cite news}}: (עזרה)
הרבה ממך נשאר

"הרבה ממך נשאר" הוא שיר של הזמר הישראלי לירן דנינו. השיר נכתב על ידי אורי בן ארי, הולחן בידי בן ארי ואיתן דרמון, הופק ועובד בידי אריאל טוכמן ויצא לאור ב-7 ביולי 2014. השיר יצא לאור ב-7 ביולי 2014 בתור הסינגל השלישי של דנינו, וכחלק מאלבום האולפן השני שלו. הוא נכתב על ידי אורי בן ארי, הולחן בידי בן ארי ואיתן דרמון והופק בידי אריאל טוכמן. על תהליך יצירת השיר התבטא דנינו: את השיר שלח לי כותב צעיר ומוכשר בשם אורי בן ארי... בן רגע הרגשתי כאילו השיר נכתב בשבילי. זה שיר קסום על אהבה גדולה שנגמרה, אחריה כל אחד מהצדדים מנסה להמשיך בחייו, עם כל הקושי של הזיכרונות היומיומיים. — אהבה גדולה שנגמרה: האזינו ללירן דנינו חדש, באתר ynet, 7 ביולי 2014 הוידאו קליפ של השיר צולם בעתלית בהפקת אביב בן שלוש ורועי ציוני וחברת ZOA Productions. הוא בוים בידי אורי בורג ויוני זוננשיין ופורסם ב-19 בנובמבר 2014. דנינו סיפר: השיר מספר על אהבה גדולה שנגמרה ולכן היה לנו חשוב ליצור קליפ שידגיש גם את האווירה של השיר וגם את הטקסט שלו... היוצרים התכוונו לצלם במקור את הקליפ בדרום הארץ אך בסופו של דבר הוא צולם בעתלית. זוהי סגירת מעגל גדולה כי כותב השיר, אורי בן ארי, נולד בעתלית ושם הוא גם כתב אותו. — צפו: לירן דנינו נזכר באהבה ישנה בקליפ חדש, באתר ynet, 16 בנובמבר 2014 באפריל 2022 ביצעה הזמרת הישראלית אודיה קאבר לשיר בתחנת הרדיו רדיוס 100FM. אהבה גדולה שנגמרה: האזינו ללירן דנינו חדש, באתר ynet, 7 ביולי 2014 צפו: לירן דנינו נזכר באהבה ישנה בקליפ חדש, באתר ynet, 16 בנובמבר 2014 לירן דנינו - הרבה ממך נשאר - הקליפ הרשמי, סרטון בערוץ "LiranDaninoMusic", באתר יוטיוב (אורך: 04:23) אודיה - הרבה ממך נשאר (קאבר ללירן דנינו) | רדיוס 100FM - מושיקו שטרן, סרטון בערוץ "רדיוס 100FM", באתר יוטיוב (אורך: 04:20) המצעד השבועי 28.8.2014, באתר גלגלצ המצעד השנתי הישראלי תשעד, באתר גלגלצ
ואסילי קוזנצוב (פוליטיקאי)

ואסילי ואסילייביץ' קוזנצוב (רוסית :Васи́лий Васи́льевич Кузнецо́в; ‏ 13 בפברואר 1901 - 5 ביוני 1990) היה מדינאי ודיפלומט סובייטי. שלוש פעמים מילא לתקופה קצרה את יושב ראש נשיאות הסובייט העליון (נושא התפקיד נחשב באופן פורמלי כראש המדינה בברית המועצות). קוזנצוב מילא את התפקיד בתקופות מעבר לאחר מותם של לאוניד ברז'נייב, יורי אנדרופוב וקונסטנטין צ'רניינקו. הוא גם נחשב כראש המדינה המבוגר ביותר ברוסיה ובברית המועצות (במהלך מילוי התפקיד בפעם האחרונה היה בן 84). נולד במשפחת איכרים בכפר סופילובקה שנמצאת צפון-מזרחית לעיר ניז'ני נובגורוד. בשנת 1920 סיים מכללה למורים. לאחר מכן שירת במשך שנה אחת בצבא האדום. בשנים 1922 - 1926 למד הנדסה באוניבסיטה הטכנולוגית של לנינגרד. בתום לימודיו עבד במפעלי פלדה בעיר מקייבקה. בשנת 1927 התקבל לשורות המפלגה הקומוניסטית. בשנת 1931 נשלח לארצות הברית, שם למד במשך שנתיים מטלורגיה באוניברסיטת קרנגי מלון. לאחר שובו לברית המועצות מונה למנהל מעבדות במפעל אלקטרוסטאל. בשנת 1937 עבר קוזנצוב למשרד לתעשייה הכבדה של ברית המועצות וכך למעשה התחילה הקריירה הפוליטית שלו. בשנת 1940 מונה לסגן יושב הראש של גוספלאן. בשנת 1944 מונה לסגן יושב ראש איגודי העובדים של ברית המועצות, תפקיד אותו מילא עד למרץ 1953. בשנת 1946, במקביל לתפקידו באיגודי העובדים מונה ליושב ראש מועצת הלאומים (הבית התחתון בפרלמנט של ברית המועצות. בשנת 1950 עזב את התפקיד ומונה לחבר בוועד המרכזי של המפלגה הקומוניסטית. בשנת 1953 עבר למשרד החוץ ומונה לשגריר ברית המועצות בסין. בשנת 1954 מונה לסגן שר החוץ של ברית המועצות - קוזנצוב מילא את התפקיד הזה עד לשנת 1977. בשנת 1962 היה ראש המשלחת הסובייטית לארצות הברית לניהול משא ומתן לפתרון משבר הטילים בקובה. בשנת 1969 ניהל את משא ומתן עם סין בעקבות סכסוך גבול בין שתי המדינות. בשנת 1971 היה קוזנצוב המתווך הראשי בין הודו לפקיסטן במהלך שיחות השלום בתום מלחמת הודו–פקיסטן השלישית. בשנת 1977 עזב את תפקידו במשרד החוץ ומונה לסגן יושב ראש נשיאות הסובייט העליון. הוא מילא את התפקיד הזה עד לשנת 1986. בעת כהונתו בתפקיד מתו זה אחר זה שלושה מנהיגים של ברית המועצות. לאחר מותו של כל אחד מהם ולפני מינויו הרשמי של היורש מילא קוזנצוב את תפקיד היושב ראש של נשיאות הסובייט העליון: מ-10 בנובמבר 1982 (מותו של לאוניד ברזנייב) עד 16 ביוני 1983 (מינוי רשמי של יורי אנדרופוב) מ-9 בפברואר 1984 (מותו של אנדרופוב) עד 13 באפריל 1984 (מינוי של קונסטנטין צ'רניינקו) מ-10 במרץ 1985 (מותו של צ'רניינקו) עד 2 ביולי 1985 (מינויו של אנדריי גרומיקו) ביוני 1986 פרש לגמלאות. מת במוסקבה ב-5 ביוני 1990. נקבר בבית העלמין נובודוויצ'יה. קוזנצוב היה נשוי לזויה איגומנובה, מרצה להיסטוריה באוניברסיטת מוסקבה. לזוג היו ארבעה ילדים (שני בנים ושתי בנות). המשפחה התגוררה בבית על הגדה במוסקבה. ואסילי קוזנצוב עוטר ב: עיטור גיבור העמל הסוציאליסטי (פעמיים), עיטור לנין - 7 פעמים, עיטור מהפכת אוקטובר, עיטור הדגל האדום של העמל, עיטור הכוכב האדום, עיטור אות הכבוד. זכה בפרס סטלין מדרגה שנייה. מדיה וקבצים בנושא ואסילי קוזנצוב בוויקישיתוף ואסילי קוזנצוב, באתר אנציקלופדיה בריטניקה (באנגלית) ביוגרפיה של קוזנצוב באנציקלופדיה הרוסית הגדולה (ברוסית)
טורי אנדרסון

ויקטוריה אנדרסון (באנגלית: Victoria Anderson; נולדה ב-29 בדצמבר 1988) היא שחקנית קנדית. היא ידועה בתפקידים שונים בטלוויזיה כגון ד"ר לונדון בלייק בסדרת "Open Heart" של TeenNick, המלכה טיטאניה בסדרה של ניקלודיאון "הממלכה האחרת", ואיווי בסדרה "No Tomorrow". מאז 2021, היא מגלמת את קייט ויסלר בסדרה "NCIS: הוואי". אנדרסון נולדה וגדלה באדמונטון, אלברטה, קנדה. היא סיימה את לימודיה בבית הספר התיכון פרנסס קלסי במיל ביי, קולומביה הבריטית. היא בעלת תואר באמנויות יפות מאוניברסיטת יורק, וסיימה בהצטיינות תואר במשחק ב-2011. בשנת 2014 לוהקה אנדרסון לסדרה "Open Heart" שם גילמה את התפקיד של ד"ר לונדון בלייק, האחות הגדולה של הדמות הראשית. היא גם שיחקה את מומחית יחסי הציבור דרו בסדרת האינטרנט "MsLabeld". בשנת 2016 היה לאנדרסון תפקיד חוזר בסדרה של ניקלודיאון "הממלכה האחרת", שם גילמה את מלכת הפיות טיטאניה, אמה של הדמות הראשית. ב-2016 כיכבה בתפקיד איווי בסדרה "No Tomorrow" בשנת 2017 היא החלה לשחק את התפקיד החוזר של בלייק קרופורד בסדרת הטלוויזיה "שטח מת" של NBC. ביוני 2021, אנדרסון לוהקה לתפקיד הקבוע של סוכנת ה-FBI קייט ויסלר בסדרת הדרמה "NCIS: הוואי" של CBS. טורי אנדרסון, ברשת החברתית אקס (טוויטר) טורי אנדרסון, ברשת החברתית אינסטגרם טורי אנדרסון, במסד הנתונים הקולנועיים IMDb (באנגלית) טורי אנדרסון, באתר Rotten Tomatoes (באנגלית) טורי אנדרסון, באתר Metacritic (באנגלית) טורי אנדרסון, במסד הנתונים הקולנועיים KinoPoisk (ברוסית) "Secrets, Lies and Drama Unfold in TeenNick's Brand-New Live-Action Mystery Series, "Open Heart," Premiering Tuesday, Jan. 20, at 9 P.M. (ET)" (הודעה לעיתונות). TeenNICK. 9 בדצמבר 2014. נבדק ב-2015-11-24. {{cite press release}}: (עזרה) "YTV Prescribes a Dose of Mystery with New Teen Drama Series Open Heart" (הודעה לעיתונות). CNW Group. 9 בדצמבר 2014. נבדק ב-2015-11-24. {{cite press release}}: (עזרה) "MsLabelled". Shaftesbury Films. נבדק ב-2016-06-19. Nellie Andreeva, ‘No Tomorrow’: Tori Anderson Lands the Lead In the CW Pilot, Deadline, ‏2016-03-08 (באנגלית אמריקאית) Lacey Rose (20 במאי 2016). "TV Upfronts: The 10 Newcomers Generating the Most Heat". The Hollywood Reporter. נבדק ב-2016-06-19. ...No Tomorrow landed a cushy slot behind network hit The Flash on The CW's fall schedule, and already there's plenty of internal chatter about the breakout potential for star Tori Anderson. {{cite news}}: (עזרה) "The CW Network Announces Fall 2016 Premiere Dates" (הודעה לעיתונות). The CW. 17 ביוני 2016. נבדק ב-2016-06-19. {{cite press release}}: (עזרה) Denise Petski, ‘NCIS: Hawai’i’: Tori Anderson & Kian Talan To Co-Star In CBS Spinoff, Deadline, ‏2021-06-03 (באנגלית אמריקאית) Lesley Goldberg (18 בינואר 2013). "TV Pilots 2013: The Complete Guide to What Lives, Dies and Still Has a Pulse". The Hollywood Reporter. נבדק ב-2016-06-19. {{cite news}}: (עזרה) Ed Stockly (4 ביולי 2014). "Saturday's TV highlights and weekend talk: 'Killing Daddy' and more". Los Angeles Times. נבדק ב-2016-06-19. {{cite news}}: (עזרה) Ryan B. Patrick (16 בינואר 2018). "Here's your first look at the CBC adaptation of Lisa Moore's Caught". CBC Books. נבדק ב-2018-01-29. {{cite web}}: (עזרה) Ed Stockly (1 במרץ 2019). "Saturday's TV highlights and weekend talk shows: 'Ransom' on CBS". Los Angeles Times. נבדק ב-2020-04-05. {{cite web}}: (עזרה)
אלמאס (טיל)

אלמאס (בפרסית: الماس - יהלום) הוא טיל נגד טנקים תוצרת איראן שנוצר באמצעות הנדסה לאחור של טיל ה"גיל" הישראלי שנתפס כנשק שלל במלחמת לבנון השנייה. לטיל יש שלוש גרסאות: אלמאס 1, אלמאס 2 ואלמאס 3 - כאשר כל גרסה מציגה שיפור בטווח וברש"ק, וכן גם בטכנולוגיית ההנחיה. טווח הטיל נע בין 4 ק"מ ל-16 ק"מ והוא בעל יכולת NLOS - כלומר: שיגור ופגיעה במטרה ללא קו ראייה. הוא בעל ראש קרב חלול (HEAT) כפול (טנדאם) ולפי ההערכות כושר החדירה שלו הוא כ-1,000 מילימטרים (1.0 מטר) פלדה. את הטיל ניתן לשגר ממשגר כתף, כלי רכב או כלי טיס בלתי מאויש. הטיל נמצא בשימוש איראן וחזבאללה. בטיל נעשה שימוש מתועד ראשון בלחימה בחזית הצפונית בין ישראל לחזבאללה במלחמת חרבות ברזל. מדיה וקבצים בנושא אלמאס בוויקישיתוף ניצן סדן, הקברניט – טכנולוגיה ישראלית, פיתוח איראני: הכירו את הטיל הכי מתקדם של חיזבאללה, באתר כלכליסט, 17 בפברואר 2024 ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
הולו קובס

הולו קובס (באנגלית: Hollow Coves) היא להקה עצמאית מגולד קוסט, קווינסלנד, אוסטרליה. הלהקה מורכבת משני חברים, ריאן הנדרסון (Ryan Henderson) ומאט קארינס (Matt Carins), ששרים ומנגנים בגיטרה בסגנון פולק. הצמד הקליטו מוזיקה במוסך, שהועלה רגע לפני שנפרדה דרכם לקנדה ואנגליה. תוך פרק זמן קצר המוזיקה הפכה פופולרית בספוטיפיי, שהוביל לעסקת תקליטים. הם נוסדו רשמית ב-2013. באוקטובר 2014 הם הוציאו את המיני אלבום הראשון שלהם, "Drifting", וכעת שניהם מתגוררים בקווינסלנד. ב-16 בנובמבר 2016 הוציאו לאור את סינגל הבכורה שלהם, Coastline, אשר זכה להסמכת זהב בקנדה ובאוסטרליה. בינואר 2024, הקבוצה הכריזה על יציאתו הקרובה של אלבום האולפן השני שלהם "Nothing to Lose". הוא הופק על ידי מאט קורבי (אנ'). ריאן הנדרסון גדל ללא רקע מוזיקלי. כשהיה בתיכון, חבריו לקחו אותו לפסטיבל הפולק של וודפורד, להזין להופעה של להקת הפופ העממית והאינדי אנגוס וג'וליה סטון (אנ'). מוזיקה הזו נתנה לו השראה ללמוד גיטרה ובסופו של דבר להמשיך לקריירה מוזיקלית. מאט קארינס גדל בסביבה מוזיקלית בבריסביין. אביו היה חלק מלהקת קאברים מקומית וכתב אלבומים. אמו מנגנת ומלמדת פסנתר וחליל. אחותו מנגנת בפסנתר ואחיו חבר בלהקת רוק אלטרנטיבי. קארינס הצהיר בעבר שהוא היה נגר ובמהלך מחלת נגיף הקורונה ב-2019, הוא והנדרסון בנו אולפן הפקה ו"חדר" אטום לרעש כדי לתרגל ולהקליט את המוזיקה שלהם. בטקס פרסי המוזיקה של גולד קוסט לשנת 2018, הלהקה זכתה בשני פרסים: אמן הפריצה של השנה ושיר השנה עם "Coastline". הולו קובס, באתר MusicBrainz (באנגלית) הולו קובס, באתר Genius "For Folk's Sake | Hollow Coves Share Their Vision Of Experiencing "The Richness Of Life"". NBHAP (בגרמנית). 2021-07-15. נבדק ב-2022-09-03. Browne, Sally (9 במרץ 2017). "These Guys are Licensed to Chill". {{cite web}}: (עזרה) Barr, Eliza (13 בינואר 2017). "Brisbane band Hollow Coves take new music on tour". {{cite web}}: (עזרה) Hollow Coves, Our new song 'Coastline' is on Hype Machine. Check it out. Please click the <3. We would really appreciate it!, טוויטר, ‏16 בנובמבר 2016 Hollow Coves, Beyond grateful to announce that Coastline and The Woods have both received Gold accreditation in Canada!!!, טוויטר, ‏30 באוקטובר 2021 "Hollow Coves Announce Highly Anticipated New Album 'Nothing To Lose'". The Music. 12 בינואר 2024. נבדק ב-14 בינואר 2024. {{cite web}}: (עזרה) Hollow Coves interview - Ryan and Matt (part 1) (באנגלית), נבדק ב-2022-09-03 "Amy Shark, Hollow Coves Win Big At The 2018 Gold Coast Music Awards". The Music. 3 במאי 2018. {{cite web}}: (עזרה)
מארק מאטשיץ

מארק דיטריך מאטשיץ (בגרמנית: Mark Dietrich Mateschitz‏; נולד במאי 1992) הוא מיליארדר אוסטרי המחזיק ב-49% ממניות חברת משקאות האנרגיה רד בול, שנוסדה בידי אביו, דיטריך מאטשיץ. מאטשיץ נולד במאי 1992, בנם היחיד של דיטריך מאטשיץ ואניטה גרהרדטר. הוא למד בבית ספר תיכון בזלצבורג, ולאחר מכן למד מנהל עסקים באוניברסיטת זלצבורג למדעים יישומיים. במהלך חייו המוקדמים, הוא שמר על פרופיל נמוך וקרא לעצמו בשם המשפחה של אמו. בשנת 2018, הוא השיק חברת משקאות משלו, Thalheimer Heilwasser GmbH, המייצרת בירה ולימונדה. לאחר מותו של אביו באוקטובר 2022 הוא ירש את 49% המניות של אביו ברד בול והפך למחזיק המניות היחיד הגדול בחברה. הונו של מאטשיץ הוערך באוקטובר 2023 ב-34.4 מיליארד דולר. Meet the 30-year-old who just became Europe’s wealthiest millennial after inheriting half the Red Bull empire, Yahoo! Finance, 11 Novmner 2022 Red Bull revamped after founder's death, Bangkok Post, 4 November 2022 Billionaire Red Bull Heir Gets $615 Million Dividend, Report Says, Forbes, 31 October 2023
סימאון פס

סימאון דוויסון פס (באנגלית: Simeon Davison Fess;‏ 11 בדצמבר 1861 – 23 בדצמבר 1936) היה מורה ופוליטיקאי אמריקאי חבר המפלגה הרפובליקנית. ייצג את מדינתו, אוהיו, בבית הנבחרים של ארצות הברית מ-1913 עד 1923, ובסנאט של ארצות הברית מ-1923 עד 1935. פס נולד בחווה ליד הארוד (אנ'), אוהיו, ארצות הברית להנרי וברברה (הרינג) פס. הוא למד בבתי הספר שבמדינתו וסיים את לימודיו באוניברסיטת אוהיו הצפונית (אנ') ב-1889, ושנה לאחר מכן נישא לאווה ס. תומאס. לאחר שסיים את לימודיו לימד היסטוריה ומשפטים באוניברסיטה וכן עבד בהנהלתה מ-1889 עד 1896. ב-1894 סיים פס את לימודיו במחלקה למשפטים של אוניברסיטת אוהיו הצפונית ושימש כדקאן המחלקה מ-1896 עד 1900. בשנים 1900–1902 היה סגן נשיא האוניברסיטה. פס עזב לאילינוי ללימודי תואר שני אך גם כדי להיות מרצה באוניברסיטת שיקגו מ-1902 עד 1907. לאחר מכן שב לאוהיו והיה נשיא אנטיוכיה קולג' (אנ') מ-1907 עד 1917. עוד בעת כהונתו כנשיא אנטיוכיה קולג', ב-1912, היה פס נציג בוועידה החוקתית של המדינה וכן כיהן כחבר בית הנבחרים של ארצות הברית מטעם המפלגה הרפובליקנית מ-4 במרץ 1913 עד 3 במרץ 1923. הוא כיהן כיו"ר ועדת החינוך והעבודה של בית הנבחרים במהלך הקונגרסים ה-66–67. ב-1922 הודיע כי לא יתמודד מחדש על מקומו בבית הנבחרים, אלא בבחירות לסנאט של ארצות הברית, ניצח בהן, וכיהן כסנאטור מטעם אוהיו מ-4 במרץ 1923 עד 3 בינואר 1935. הוא כיהן כיו"ר ועדת הספריות של בית הנבחרים (אנ') במהלך הקונגרסים ה-69–72, וכמצליף הרוב בין 1929 עד 1933. פס פעל למען בחירתו מחדש של הנשיא המכהן דאז הרברט הובר בטענה שהוא "המנהיג הגדול ביותר של ארצות הברית בזמן השלום", אולם לבסוף הובר הפסיד לפרנקלין דלאנו רוזוולט בבחירות לנשיאות שהתקיימו ב-1932. הוא ניסה להיבחר לכהונה שלישית בסנאט ב-1934, אך נכשל. פס היה מתודיסט, עורך, סופר וחבר תנועת הבונים החופשיים ואבירי פיתיאס (אנ'). הוא מת בוושינגטון די. סי. בגיל 75 ונקבר בבית הקברות גלן פורסט שביילו ספרינגס (אנ'), אוהיו. מדיה וקבצים בנושא סימאון פס בוויקישיתוף סימאון פס, באתר המדריך הביוגרפי של הקונגרס של ארצות הברית (באנגלית) סימאון פס, באתר "Find a Grave" (באנגלית) סימאון פס, באתר Find a Grave
מושבת העונשין מספר 3 בימאלו־ננץ

מושבת העונשין מספר 3 במחוז האוטונומי ימאלו-ננץ (ברוסית: ФКУ ИК-3 УФСИН России по Ямало-Ненецкому автономному округу, הידועה גם בכינוי "זאב הקוטב") היא מתקן כליאה של שירות בתי הסוהר הפדרלי ברוסיה בכפר חארפּ שבימאלו-ננץ. בקרבת המתקן ישנו כלא נוסף שמוחזקים בו אסירים מסוכנים כולל מחבל צ'צ'ני שהיה מעורב במשבר בני הערובה בבסלאן. הכלא מכונה "עורב הקוטב" והוא מושבת תיקון מספר 18 של שירות בתי הסוהר הפדרלי בימאלו-ננץ. מושבת העונשין מספר 3 בימאלו־ננץ היא אחד מבתי הכלא הצפוניים ביותר ברוסיה, שממוקם בחוג הארקטי בתנאי כפור מתמידים. בכלא מקום ל-1,085 אסירים. הכלא ידוע כמקום כליאתו ומותו של אלכסיי נבלני. המושבה נוסדה ב-21 באוגוסט 1961 כמושבת תיקון על בסיס יחידת המחנה לשעבר של אתר הגולאג 501. בשנת 1964 נבנו מבני המגורים הראשונים לאסירים, יחידה רפואית, חדר דוודים, בית מרחץ, מכבסה ובניין מחסום מרכזי. בשנים 1966 עד 1970, הועבדו אסירי הכלא בעבודת פרך במחצבות עבור מסילות הברזל. בשנת 1966 נבנה מזנון ומבנים נוספים ובהם בניין מפקדה ותחנת כיבוי אש. בשנת 1998, בהתאם לצו של בוריס ילצין, נשיא רוסיה דאז, החלה רפורמה במערכת הכליאה, והמתקן הועבר מאחריות משרד הפנים למשרד המשפטים. ב-11 ביולי 2006 הפך המתקן לכלא בעל אבטחה מוגברת, וב-8 באוקטובר 2010 נשלחו לשם אסירים מסוכנים. בדצמבר 2023 הועבר לשם אלכסיי נבלני, שסבל קשות מהתעללות הסוהרים. בפברואר 2024 מצא שם את מותו בנסיבות חשודות. פלטון לבדב, איש עסקים ומקורבו של מיכאיל חודורקובסקי. אלכסיי נבלני, פעיל חברתי וחושף שחיתויות. אתר האינטרנט הרשמי של מושבת העונשין מספר 3 בימאלו־ננץ גיא רייט, ‏"כל האסירים אובחנו שם עם משהו": המציאות האכזרית ב"זאב הקוטב", באתר ‏מאקו‏, 18 בפברואר 2024